# **บันทึกการประชุมสภาองค์การบริหารส่วนตำบลเกาะหลัก**

# **สมัยวิสามัญ สมัยที่ ๒ ประจำปี ๒๕๖๓**

**วันจันทร์ที่ ๒๐ กรกฎาคม พ.ศ.๒๕๖๓ เวลา ๐๙.๐๐ น.**

### ณ ห้องประชุมสภาองค์การบริหารส่วนตำบลเกาะหลัก

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายสวง | ศรีทอง | รองประธานสภาฯ | สวง | ศรีทอง |  |
| 2 | นายผัน  | จานแก้ว | สมาชิกสภา อบต. หมู่ที่ ๑ | ผัน  | จานแก้ว |  |
| 3 | นายประยูร  | กล่อมเกลี้ยง | สมาชิกสภา อบต. หมูที่ ๑  | ประยูร  | กล่อมเกลี้ยง |  |
| 4 | นางวันเพ็ญ  | ปานแดง | สมาชิกสภา อบต. หมู่ที่ ๒  | วันเพ็ญ  | ปานแดง |  |
| 5 | นายวัลลภ | พงษ์จันทร์ | สมาชิกสภา อบต. หมู่ที่ 3 | วัลลพ | พงษ์จันทร์ |  |
| 6 | นายสวน  | เทียมเผือก | สมาชิกสภา อบต. หมู่ที่ 4  | สวน | เทียมเผือก |  |
| 7 | นายมานพ  | แสงฉาย | สมาชิกสภา อบต. หมู่ที่ ๔ | มานพ  | แสงฉาย |  |
| 8 | น.ท.ไพศาล  | ประกอบพันธุ์ | สมาชิกสภา อบต. หมู่ที่ 5 | ไพศาล | ประกอบพันธุ์ |  |
| 9 | นายระพิพัฒน์  | เขียวหวาน | สมาชิกสภา อบต. หมู่ที่ ๖ | ระพิพัฒน์  | เขียวหวาน |  |
| 10 | นางประนอม  | มาดี | สมาชิกสภา อบต. หมู่ที่ ๗ | ประนอม  | มาดี |  |
| 11 | นางสนั่น  | ขาวช่วง | สมาชิกสภา อบต. หมู่ที่ ๘ | สนั่น  | ขาวช่วง |  |
| 12 | นายสมมิตร  | เทียมเผือก | สมาชิกสภา อบต. หมู่ที่ ๙  | สมมิตร  | เทียมเผือก |  |
| 13 | นายสมพร  | ปานแดง  | สมาชิกสภา อบต. หมู่ที่ ๑๐ | สมพร  | ปานแดง |  |
| 14 | นางสาวกัญจน์รศา  | เทศทอง | สมาชิกสภา อบต. หมู่ที่ ๑๐ | กัญจน์รศา | เทศทอง |  |
| 15 | นายสมพงษ์  | อิ่มพราหมณ์ | สมาชิกสภา อบต. หมู่ที่ ๑๑ | สมพงษ์  | อิ่มพราหมณ์ |  |
| 16 | นางสาวสมจิตร | เซ็นเสงี่ยม | สมาชิกสภา อบต. หมู่ที่ ๑๑ | สมจิตร | เซ็นเสงี่ยม |  |
| 17 | นายเมธา  | ศักดิ์เกิด | เลขานุการสภาฯ | เมธา  | ศักดิ์เกิด |  |
|  |  |  |  |  |  |  |
|  |  |  |  |  |  |  |

 **ผู้ไม่เข้าประชุม**

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล |  | ตำแหน่ง | ลายมือชื่อ | หมายเหตุ |
| 1 | นายเกรียงไกร  | เรืองทิพย์ | ประธานสภาฯ |  - | ลากิจ |
| 2 | นางสาวจีราภรณ์  | สระวัง | สมาชิกสภา อบต. หมู่ที่ ๒ |  - |  ลาป่วย |
| 3 | นายอุดร | คำโพธิ์ | สมาชิกสภา อบต. หมู่ที่ ๘ |  - |  ลาป่วย  |
| 4 | นายเอื้อม  | สนสนิท | สมาชิกสภา อบต. หมู่ที่ ๙ |  - |  ลาป่วย |
|  |  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| ๑ | นายอโนทัย  | ม่วงพุ่ม | ผอ.กองช่าง | อโนทัย  | ม่วงพุ่ม |  |
| 2 | นายสามารถ | ท้าวแผนบุญ | ผอ.กองสาธารณสุขฯ | สามารถ | ท้าวแผนบุญ |  |
| 3 | นางบังอร | สังข์คงเมือง | หน.สำนักปลัด | บังอร | สังข์คงเมือง |  |
| 4 | นายวัลลพ | ศรีงาม | หน.ฝ่ายนโยบายและแผน | วัลลพ | ศรีงาม |  |
| 5 | นางสาววิภา | กลิ่นสุข | นักวิชาการจัดเก็บรายได้ | วิภา | กลิ่นสุข |  |
|  |  |  |  |  |  |  |
|  |  |  |  |  |  |  |

**เปิดประชุม เวลา 09.00 น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธานสภาฯ** ครั้งนี้เป็นการประชุมสมัยวิสามัญ สมัยที่ ๒ ประจำปี ๒๕๖๓ มีข้อราชการที่จะต้องปรึกษาหารือและแจ้งต่อสมาชิกสภาองค์การบริหารส่วนตำบลทราบ และได้ขออนุมัติต่อนายอำเภอเมืองประจวบคีรีขันธ์ เปิดประชุมตั้งแต่วันที่ ๒๐ กรกฎาคม ๒๕๖๓ และกำหนดไม่เกิน ๑๕ วัน และในวันนี้นายเกรียงไกร เรืองทิพย์ ประธานสภาฯ ติดภารกิจไม่สามารถเข้าร่วมประชุมได้ ผมในฐานะรองประธานสภาฯ จึงขอทำหน้าที่ประธานสภาฯ ในที่ประชุม ซึ่งมีข้อราชการที่จะต้องปรึกษาหารือและแจ้งต่อสมาชิกสภาองค์การบริหารส่วนตำบลทราบ

**มติที่ประชุม รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว** สมัยสามัญ สมัยที่ ๒ ประจำปี ๒๕๖๓

วันศุกร์ที่ ๒๖ มิถุนายน พ.ศ. ๒๕๖๓

**ประธานสภาฯ** ให้เลขานุการสภาฯ สรุปบันทึกการประชุมสภาสมัยสามัญ สมัยที่ ๒ ประจำปี ๒๕๖๓

วันศุกร์ที่ ๒๖ มิถุนายน พ.ศ. ๒๕๖๓ ให้ที่ประชุมทราบ

**มติที่ประชุม - มีมติ ดังนี้**

 (1) เห็นชอบรับรองรายงานการประชุม จำนวน 15 เสียง

 (2) ไม่เห็นชอบ จำนวน - เสียง

 (3) งดออกเสียง จำนวน 1 เสียง

**ระเบียบวาระที่ ๓ กระทู้ถาม**

* ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 -ไม่มี

**ระเบียบวาระที่ ๕** **เรื่องที่เสนอใหม่**

 **5.1 ญัตติการโอนงบประมาณเพื่อไปตั้งจ่ายรายการใหม่**

**นายเมธา ศักดิ์เกิด** ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๖3 องค์การบริหารส่วน

(เลขานุการสภาฯ) ตำบลเกาะหลัก ได้ตั้งงบประมาณตามแผนงานต่างๆ แต่งบประมาณที่ตั้งไว้ไม่เพียงพอ ซึ่งผมในฐานะเจ้าหน้าที่งบประมาณ ตรวจสอบงบประมาณที่ไม่จำเป็นต้องใช้จ่าย หรือเงินเหลือจ่าย เพื่อนำไปตั้งจ่ายรายการใหม่ ดังนี้

โอนลด

* แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดเงินเดือน (ฝ่ายประจำ) ประเภทเงินเดือนพนักงาน โอนลด 44,800.00 บาท

โอนเพิ่ม

* แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าครุภัณฑ์ ประเภทครุภัณฑ์ยานพาหนะและขนส่ง เพื่อจัดซื้อรถจักรยานยนต์ ขนาด 110 ซีซี แบบเกียร์ธรรมดา จำนวน 1 คัน เป็นเงิน 44,800.00 บาท

คุณลักษณะพื้นฐาน

 ขนาดที่กำหนดเป็นขนาดปริมาตรกระบอกสูบขั้นต่ำ

 1.กรณีขนาดต่ำกว่าซีซี ที่กำหนดไม่เกิน 5 ซีซี หรือขนาดเกินกว่าซีซี ที่กำหนด

 ไม่เกิน 5 ซีซี เป็นรถจักรยานยนต์ตามขนาดซีซีที่กำหนดไว้

 2.ราคาที่กำหนดไม่รวมอุปกรณ์และค่าจดทะเบียน

 3.มีคุณสมบัติตามมาตรฐานผลิตภัณฑ์อุตสาหกรรม

 (ตามบัญชีราคามาตรฐานครุภัณฑ์ ธันวาคม 2562)

 เหตุผล เนื่องจากเดิมงานกิจการประปาใช้การจ้างเหมาบุคคลภายนอกทำหน้าที่

จดมิเตอร์และเก็บค่าน้ำประปา ซึ่งในปัจจุบันได้ยกเลิกการจ้างเหมาบุคคลภายนอก

และใช้พนักงาน อบต. จำนวน 2 ราย ทำหน้าที่จดมิเตอร์และเก็บค่าน้ำประปาแทน จึงมีความจำเป็นต้องซื้อรถจักรยานยนต์เพิ่ม เนื่องจากของเดิมไม่เพียงพอต่อการใช้งาน

 โอนลด

 - แผนงานบริหารงานทั่วไป งานบริหารทั่วไป หมวดเงินเดือน(ฝ่ายการเมือง)

ประเภทเงินเดือนนายก/รองนายก โอนลด 16,000.00 บาท

 โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์การเกษตร

เพื่อจัดซื้อเครื่องขุดเจาะดิน แบบรถเข็น จำนวน 1 เครื่อง เป็นเงิน 16,000.00 บาท

 คุณลักษณะพื้นฐาน

 1.เครื่องยนต์เบนซิน 2 จังหวะ ขนาดไม่น้อยกว่า 50 ซีซี

 2.ดอกเจาะ ขนาด 8 นิ้ว

 3.ติดตั้งบนรถเข็น

 (ไม่มีราคามาตรฐานครุภัณฑ์)

 เหตุผล เพื่อเป็นการเตรียมความพร้อมในการจัดทำป้ายซื่อซอย ซึ่งต้องมีการขุดเจาะดินเพื่อปักป้าย หรือใช้ในภารกิจต่างๆของ อบต. เช่น ปลูกต้นไม้ ฯลฯ เพราะเป็นเครื่องทุ่นแรงจะทำให้ประหยัดแรงงาน

 โอนลด

* แผนงานบริหารงานทั่วไป งานบริหารทั่วไป หมวดเงินเดือน(ฝ่ายการเมือง)

ประเภทเงินเดือนนายก/รองนายก โอนลด 120,000.00 บาท

 โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์สำนักงาน

เพื่อจัดซื้อเครื่องถ่ายเอกสาร ระบบดิจิตอล ชนิดขาว-ดำ ความเร็ว 30 แผ่น/นาที

จำนวน 1 เครื่อง เป็นเงิน 120,000.00 บาท

 คุณลักษณะพื้นฐาน

1. ขนาดที่กำหนดเป็นขนาดความเร็วขั้นต่ำ
2. เป็นระบบมัลติฟังก์ชั่น
3. เป็นระบบกระดาษธรรมดาชนิดผงหมึก ย่อ – ขยาย ได้

(ตามบัญชีราคามาตรฐานครุภัณฑ์ ธันวาคม 2562)

 เหตุผล เนื่องจากเดิมเครื่องถ่ายเอกสารมีอยู่ 1 เครื่อง ไม่เพียงพอต่อการใช้งาน

ทั้งยังใช้งานมาเป็นระยะ เวลานานและมีการซ่อมบำรุงบ่อยครั้ง จึงมีความจำเป็นต้องซื้อเครื่องถ่ายเอกสารเพิ่มเพื่อให้เพียงพอต่อการใช้งาน และเป็นการยืดอายุการใช้งานของครุภัณฑ์

 โอนลด

* แผนงานบริหารงานทั่วไป งานบริหารทั่วไป หมวดเงินเดือน(ฝ่ายประจำ)

ประเภทค่าตอบแทนพนักงานจ้าง โอนลด 182,000.00 บาท

 โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์การเกษตร เพื่อจัดซื้อเครื่องตัดหญ้าแบบนั่งขับ จำนวน 1 เครื่อง

เป็นเงิน 182,000.00 บาท

 คุณลักษณะพื้นฐาน

1. เครื่องยนต์ขนาดไม่น้อยกว่า 15.5 แรงม้า
2. รัศมีตัดหญ้าได้กว้างไม่น้อยกว่า 40 นิ้ว
3. มีกล่องหรือถุงเก็บหญ้า

(ตามบัญชีราคามาตรฐานครุภัณฑ์ ธันวาคม 2562)

 เหตุผล เพื่อเป็นการประหยัดเวลาในการทำงาน และเพื่อให้เกิดความปลอดภัยใน

 การใช้งาน

 โอนลด

* แผนงานบริหารงานทั่วไป งานบริหารทั่วไป หมวดเงินเดือน(ฝ่ายการเมือง)

ประเภทเงินเดือนนายก/รองนายก โอนลด 7,500.00 บาท

โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์สำนักงาน

เพื่อจัดซื้อโต๊ะหมู่บูชา จำนวน 1 ชุด เป็นเงิน 7,500.00 บาท

 คุณลักษณะพื้นฐาน

 1.ทำด้วยไม้สัก

 2.มีโต๊ะหมู่บูชา 9 ตัว ความกว้างตัวละ 9 นิ้ว

 3.มีฐานรองโต๊ะหมู่

 (บัญชีราคามาตรฐานครุภัณฑ์ ธันวาคม 2562)

 เหตุผล เนื่องจากของเดิมมีอยู่ 1 ชุด ซึ่งไม่เพียงพอ เพราะว่าบางครั้งมีการ

 จัดกิจกรรมเฉลิมพระเกียรติพระบาทสมเด็จและเจ้าอยู่หัว และสมเด็จ

พระนางเจ้าฯ พระบรมราชินี ในระยะเวลาเดียวกัน

 โอนลด

* แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน

หมวดค่าใช้สอย ประเภทค่าบำรุงรักษาและซ่อมแซม โอนลด 7,500.00 บาท

 โอนเพิ่ม

* แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน

หมวดค่าครุภัณฑ์ ประเภทครุภัณฑ์โรงงาน เพื่อจัดซื้อเลื่อยโซ่ยนต์ จำนวน 1 เครื่อง

เป็นเงิน 7,500.00 บาท

 คุณลักษณะพื้นฐาน

1. มีขนาดกำลังไม่เกิน 1 แรงม้า
2. แผ่นบังคับโซ่ไม่เกิน 12 นิ้ว

(ไม่มีราคามาตรฐานครุภัณฑ์)

 เหตุผล เพื่อใช้ในภารกิจของ อบต. เช่น เกิดภัยพิบัติต้นไม้ล้มทับบ้าน หรือ

 ล้มขวางถนน ซึ่งของเดิมมีไม่เพียงพอต่อการใช้งาน และเพื่อให้สามารถ

 ทำงานได้รวดเร็วทันต่อเหตุการณ์

 โอนลด

* แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าที่ดินและ

สิ่งก่อสร้าง ประเภทค่าก่อสร้างสิ่งสาธารณูปการ เพื่อจัดทำป้ายบอกชื่อถนน – ซอยภายในตำบล (หมู่บ้านละ 30 ป้าย) โอนลด 854,000.00 บาท

 โอนเพิ่ม

* แผนงานสาธารณสุข งานบริหารทั่วไปเกี่ยวกับสาธารณสุข หมวดค่าครุภัณฑ์

ประเภทครุภัณฑ์ยานพาหนะและขนส่ง เพื่อจัดซื้อรถบรรทุก(ดีเซล) แบบดับเบิ้ลแค็บ

จำนวน 1 คัน เป็นเงิน 854,000.00 บาท

 คุณลักษณะพื้นฐาน

ขนาด 1 ตัน ขับเคลื่อน 2 ล้อ ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์

1.เป็นกระบะสำเร็จรูป

2.ห้องโดยสารเป็นแบบดับเบิ้ลแค็บ 4 ประตู

3.เป็นราคารวมเครื่องปรับอากาศ

4.ราคารวมภาษีสรรพสามิต

 (ตามบัญชีราคามาตรฐานครุภัณฑ์ ธันวาคม 2562)

 เหตุผล เนื่องจากภารกิจของแต่ละกองมีความจำเป็นต้องออกพื้นที่ให้

บริการชาวบ้าน เช่น การขึ้นทะเบียนผู้สูงอายุ ผู้พิการ และผู้ป่วยเอดส์, การไปสำรวจขึ้นทะเบียนสุนัขและแมว, การไปฉีดวัคซีนป้องกันโรคสุนัขบ้า , การจัดเก็บภาษี หรือการไปตรวจสอบเรื่องร้องเรียนร้องทุกข์ของชาวบ้าน ฯลฯ

 จึงมีความจำเป็นต้องซื้อรถยนต์ส่วนราชการเพิ่ม เพื่อให้เพียงพอต่อการใช้งาน

โอนลด

* แผนงานบริหารงานทั่วไป งานบริหารทั่วไป หมวดค่าวัสดุ ประเภทวัสดุการเกษตร

โอนลด 14,000.00 บาท

โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์ไฟฟ้าและวิทยุ เพื่อจัดซื้อชุดเครื่องเสียงพร้อมอุปกรณ์ติดตั้งในรถยนต์ จำนวน 1 ชุด เป็นเงิน 14,000.00 บาท

 คุณลักษณะพื้นฐาน

1.ลำโพงฮอลล์ 4 ตัว

2.เพาเวอร์แอมป์ 500 วัตต์

3.เครื่องเล่น CD/USB 1 เครื่อง

4.อุปกรณ์สำหรับติดตั้ง

(ไม่มีราคามาตรฐานครุภัณฑ์)

 เหตุผล เพื่อใช้ในการเผยแพร่ประชาสัมพันธ์ภารกิจต่างๆ ของ อบต. เช่น

การขึ้นทะเบียนผู้สูงอายุ ผู้พิการ และผู้ป่วยเอดส์, การฉีดวัคซีนป้องกันโรคสุนัขบ้า,การจัดเก็บภาษี ฯลฯ ซึ่งเดิมจะมีการประชาสัมพันธ์จากเสียงตามสาย

และรถประชาสัมพันธ์แต่เสียงจากรถประชาสัมพันธ์เครื่องเสียงไม่สามารถ

สื่อสารข่าวสารได้ชัดเจนและทั่วถึง

 โอนลด

* แผนงานบริหารงานทั่วไป งานบริหารทั่วไป หมวดค่าวัสดุ ประเภทวัสดุการเกษตร

โอนลด 22,000.00 บาท

 โอนเพิ่ม

* แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์โรงงาน

เพื่อจัดซื้อแท่นตัดเหล็กไฟเบอร์ จำนวน 1 เครื่อง เป็นเงิน 22,000.00 บาท

 คุณสมบัติพื้นฐาน

1.เครื่องตัดโลหะ ขนาดใบตัด 16 นิ้ว (สามารถรองรับใบตัด 14 นิ้ว ได้ด้วย)

 2.ปากกาจับชิ้นงานสามารถหมุนได้ 45 องศา ทั้งซ้ายและขวา

 3.มอเตอร์ คอนเดนเซอร์ ใช้งานได้ อย่างต่อเนื่อง ไม่มีปัญหาเรื่องความร้อน

 4.สามารถปรับเปลี่ยนเป็นใบเลื่อยวงเดือนได้

 5.ความเร็วรอบ 2,175 รอบต่อนาที (RPM)

 6.แรงดันไฟฟ้า 220 โวลต์

 7.แรงม้า 3 แรงม้า

 (ไม่มีราคามาตรฐานครุภัณฑ์)

 เหตุผล เนื่องจากของเดิมใช้งานมาเป็นระยะเวลานานทำให้เสื่อมสภาพ

 ไม่สามารถซ่อมแซมให้ใช้งานได้ดีเหมือนเดิม

**ระเบียบที่เกี่ยวข้อง**

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ. ๒๕๔๑ และที่แก้ไขเพิ่มเติม ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนไป หรือโอนไปตั้งจ่ายรายการใหม่ ให้เป็นอำนาจหน้าที่ของสภาท้องถิ่น

**ที่ประชุม** ปรึกษาหารือกันพอสมควร

**ประธานสภาฯ สมาชิกท่านใดเห็นชอบญัตติการโอนงบประมาณไปตั้งจ่ายรายการใหม่ จำนวน ๙ รายการ เป็นจำนวนเงิน 1,267,800.00 บาท** กรุณายกมือขึ้น

**มติที่ประชุม - มีมติ ดังนี้**

 (1) เห็นชอบ จำนวน 15 เสียง

 (2) ไม่เห็นชอบ จำนวน - เสียง

 (3) งดออกเสียง จำนวน 1 เสียง

**ประธานสภาฯ** ขอแจ้งในที่ประชุมว่าเลขานุการสภาฯ มีญัตติข้อราชการเพิ่มเติมเพื่อเสนอให้สภาฯ เห็นชอบ ขอเชิญนายเมธา ศักดิ์เกิด เลขานุการสภาฯ ชี้แจงระเบียบที่เกี่ยวข้อง

**นายเมธา ศักดิ์เกิด** ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗

(เลขานุการสภาฯ) และที่แก้ไขเพิ่มเติมถึง (ฉบับที่ ๒) พ.ศ. ๒๕๕๔

**ข้อ ๓๘** ญัตติทั้งหลายต้องทำเป็นหนังสือยื่นต่อประธานสภาท้องถิ่นล่วงหน้า ก่อนวันประชุมไม่น้อยกว่าห้าวันและมีสมาชิกสภาท้องถิ่นรับรองอย่างน้อยสองคน แต่หากสภาท้องถิ่นนั้นมีสมาชิกสภาท้องถิ่นเหลืออยู่น้อยกว่าแปดคนให้มีสมาชิกสภา ท้องถิ่นรับรองหนึ่งคนเว้นแต่ตามกฎหมายหรือระเบียบนี้กำหนดวิธีการเสนอญัตติไว้เป็นอย่างอื่น

การเสนอญัตติให้อนุโลมใช้ตามแบบท้ายระเบียบนี้ ญัตติร่างข้อบัญญัติเกี่ยวด้วยการเงินจะเสนอได้ต่อเมื่อมีคำรับรองของผู้บริหาร ท้องถิ่น ญัตติที่ผู้บริหารท้องถิ่นเป็นผู้เสนอไม่ต้องมีการรับรองตามวรรคหนึ่ง ญัตติดังต่อไปนี้อาจเสนอด้วยวาจาในที่ประชุมสภาท้องถิ่นได้โดยให้นำความใน ข้อ ๓๙ มาใช้บังคับ

(๑) ขอให้รับรองรายงานการประชุม

(๒) ขอให้รับรองรายงานอื่นๆ ของคณะกรรมการต่างๆ ที่สภาท้องถิ่นตั้งขึ้น

(๓) ขอปรึกษาหารือขอให้พิจารณาเป็นเรื่องด่วน

(๔) ขอให้พิจารณาร่างข้อบัญญัติสามวาระรวดเดียวตามข้อ ๔๕

(๕) ญัตติตามข้อ ๔๑

**(๖) ญัตติที่ประธานที่ประชุมเห็นควรอนุญาต การบรรจุญัตติที่เสนอด้วยวาจาตามวรรคห้า ให้ประธานที่ประชุมบรรจุเข้าระเบียบวาระการประชุมคราวนั้น**

**ประธานสภาฯ** อนุญาตให้เลขานุการสภาฯ เสนอญัตติเพิ่มเติม ตามระเบียบข้อ 38(6) ได้ครับ

 **1.ญัตติการโอนงบประมาณเพื่อไปตั้งจ่ายรายการใหม่**

**นายเมธา ศักดิ์เกิด** อบต. มีโครงการที่จะปรับปรุงห้องน้ำด้านบนและด้านล่างเนื่องจากของเดิมเป็นแบบนั่งยอง

(เลขานุการสภาฯ)และมีความประสงค์ที่จะเปลี่ยนเป็นแบบชักโครก เพื่อเป็นการอำนวยความสะดวกแก่

ผู้มาติดต่อราชการ ผู้พิการ ผู้สูงอายุ จึงขออนุญาตต่อสภาฯ พิจารณาขอความเห็นชอบการ

โอนงบประมาณไปตั้งจ่ายรายการใหม่ ดังนี้

 **โอนลด**

 - แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าที่ดินและ

สิ่งก่อสร้าง ประเภทค่าก่อสร้างสิ่งสาธารณูปการ เพื่อจัดทำป้ายบอกชื่อถนน – ซอยภายในตำบล (หมู่บ้านละ 30 ป้าย) โอนลด 120,000.00 บาท

 **โอนเพิ่ม**

* - แผนงานบริหารงานทั่วไป งานบริหารทั่วไป หมวดค่าวัสดุ ประเภทวัสดุก่อสร้าง
* โอนเพิ่ม 120,000.00 บาท เพื่อซื้อวัสดุก่อสร้างสำหรับซ่อมแซมปรับปรุงห้องน้ำ ฯลฯ

**มติที่ประชุม - มีมติ ดังนี้**

 (1) เห็นชอบ จำนวน 15 เสียง

 (2) ไม่เห็นชอบ จำนวน - เสียง

 (3) งดออกเสียง จำนวน 1 เสียง

**ระเบียบที่เกี่ยวข้อง**

 ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และที่แก้ไขเพิ่มเติม ข้อ ๒๗ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนไป หรือโอนไปตั้งจ่ายรายการใหม่ **ให้เป็นอำนาจหน้าที่ของสภาท้องถิ่น**

**ระเบียบวาระที่ ๖ เรื่องอื่น ๆ**

**ประธานสภาฯ** ขอเชิญผอ.กองสาธารณสุขฯ ชี้แจงข้อราชการครับ

**นายสามารถ ท้าวแผนบุญ** ขอแจ้งให้สมาชิกฯทุกท่าน ทราบว่า สำนักงานเทศบาลตำบลปราณบุรีได้แจ้งให้ทราบว่าจะมี

(ผอ.กองสาธารณสุขฯ) การปิดศูนย์กำจัดขยะ เนื่องจากขยะมูลฝอยและสิ่งปฏิกูลที่ อบต. นำไปกำจัดที่ศูนย์กำจัดขยะมูลฝอยแบบครบวงจร ที่ปราณบุรี โดยมีเทศบาลตำบลปราณบุรีเป็นท้องถิ่นที่ดำเนินการกำจัดขยะ แต่เนื่องจากว่าพื้นที่ที่ใช้ในการกำจัดเป็นความรับผิดชอบของศูนย์การทหารราบที่ 15 ค่ายธนะรัชต์ ซึ่งได้ทำข้อตกลงการใช้ประโยชน์ในที่ดินกับเทศบาลตำบลปราณบุรี และ ร่วมกับเทศบาลตำบลเขาน้อย อบต.วังก์พง ร่วมเป็นเจ้าภาพในการดำเนินงาน ซึ่งศูนย์การทหารราบที่ 15 ค่ายธนะรัชต์ ได้ทำข้อตกลงการใช้ประโยชน์ในที่ดินเป็นระยะเวลา 20 ปี ซึ่งจะครบกำหนดในวันที่ 1 สิงหาคม 2564 และศูนย์การทหารราบที่ 15 ค่ายธนะรัชต์ ได้ขอคืนพื้นที่ซึ่งทางสำนักงานเทศบาลตำบลปราณบุรีจะต้องจัดเตรียมพื้นที่เพื่อส่งคืน และแจ้งให้ อปท. ทุกแห่งที่ได้มีการนำขยะไปทิ้งสามารถทิ้งได้ไม่เกินเดือนมิถุนายน 2564 หลังจากนั้น อปท. แต่ละแห่งจะต้องจัดหาที่ทิ้งขยะเอง ก็ขอแจ้งข่าวสารให้ท่านสมาชิกฯทุกท่านช่วยกันคิดพิจารณาว่าจะนำขยะภายในตำบลไปทิ้งที่ไหนได้บ้าง

**นายเมธา ศักดิ์เกิด** จะมี อปท . ทั้งหมด 22 แห่ง ที่นำขยะไปทิ้งที่ ศูนย์กำจัดขยะปราณบุรี ซึ่งผมเองได้มีโอกาส

(เลขานุการสภาฯ) เข้าประชุมที่จังหวัดก็ได้มีการนำเรื่องนี้เข้าที่ประชุม ได้เสนอในที่ประชุมว่าเรื่องการกำจัดขยะไม่ควรให้ท้องถิ่นไปคิดกันเองจังหวัดควรช่วยเหลือในการต่อสัญญา หรือหาพื้นที่กำจัดขยะ

 ไม่เช่นนั้น อปท. ทุกแห่ง จะต้องนำขยะไปทิ้งที่จังหวัดเพชรบุรีก็จะมีค่าใช้จ่ายเพิ่มขึ้นเป็นจำนวนมาก ก็ขอให้สมาชิกฯช่วยกันพิจารณาว่าจะทำอย่างไรกับเรื่องนี้หรือมีพื้นที่ตรงไหนที่สามารถนำขยะไปกำจัดได้บ้าง

**ที่ประชุม** รับทราบ

**ประธานสภาฯ**  ขอเชิญเจ้าหน้าที่ฝ่ายจัดเก็บรายได้ ชี้แจงเกี่ยวกับการชำระภาษีครับ

**น.ส.วิภา กลิ่นสุข** ขอชี้แจงเกี่ยวกับการชำระภาษีซึ่งตอนนี้เจ้าหน้าที่ได้มีการส่งหนังสือแจ้งยอดการชำระภาษีไป

(นวก.จัดเก็บรายได้) บ้างแล้ว สามารถชำระได้ภายในเดือนสิงหาคม 2563 จะมีการจัดเก็บภาษีที่ดินว่างเปล่า

กับภาษีร้านค้า แต่ในส่วนของภาษีที่อยู่อาศัยกับการเกษตรจะไม่ได้ส่งไป ซึ่งภาษีการเกษตรจะได้รับการยกเว้น 3 ปี จะไปชำระในปี 2566 และการชำระภาษีที่อยู่อาศัยจะได้รับยกเว้นไม่เกิน 50 ล้านบาท การรับชำระภาษีเริ่มตั้งแต่ 3 - 31 สิงหาคม 2563 ถ้าเกินระยะเวลาที่กำหนดจะเสียค่าปรับเพิ่ม สามารถมาชำระภาษีได้ที่อบต. การชำระภาษีสามารถผ่อนชำระได้แต่ยอดชำระต้อง 3,000 บาท ขึ้นไป แบ่งชำระได้ 3 งวดๆละเท่ากัน ในการผ่อนชำระต้องยื่นหนังสือขอผ่อนชำระที่กองคลัง สมาชิกฯท่านใดมีสอบถามหรือสงสัยเกี่ยวกับยอดการชำระภาษีสามารถสอบถามได้ที่กองคลังคะ

**ประธานสภาฯ** สมาชิกสภาฯท่านใด มีข้อสอบถามหรือไม่

**นายสมพร ปานแดง** ส.อบต. ม.10 ขอสอบถามว่าการชำระภาษีที่ดินจะต้องนำโฉนดหรือนส.3 มายื่นก่อนหรือไม่

**น.ส.วิภา กลิ่นสุข** ไม่จำเป็นต้องยื่นเพราะเจ้าหน้าที่มีการลงไปสำรวจพื้นที่หรือเตรียมเอกสารไว้ที่บ้านก็ได้

(นวก.จัดเก็บรายได้) เจ้าหน้าที่จะขอดูเมื่อมีการไปสำรวจที่ดินคะ

**นายสมพงษ์ อิ่มพราหมณ์** ส.อบต.ม.11ขอรายละเอียดเกี่ยวกับภาษีที่ได้รับการยกเว้นไม่ต้องชำระ

**น.ส.วิภา กลิ่นสุข** ภาษีการเกษตรที่เป็นบุคคลธรรมดา เช่น ปลูกมะพร้าว 20 ต้น/ไร่ , ปลูกสับปะรดเต็มพื้นที่

(นวก.จัดเก็บรายได้) ปลูกกล้วย 200 ต้น/ไร่ เป็นต้น จะได้รับยกเว้น 3 ปีแรก คือ 2563 - 2565 จะไปชำระในปี 2566 พื้นที่ทำการเกษตรเฉพาะที่เอกสารสิทธิ์เป็นโฉนดแต่ถ้าเป็นเอกสารสิทธิ์ เป็น น.ค. ชำระปีนี้

**นางประนอม มาดี** ส.อบต.ม.7 ขอสอบถามว่าที่ดินที่ไม่มีเอกสารสิทธิ์ต้องชำระภาษีหรือไม่

**น.ส.วิภา กลิ่นสุข** ต้องเสียภาษีคะแต่คาดว่าน่าเป็นปีหน้า

**นายเมธา ศักดิ์เกิด** ตอนนี้ได้ให้เจ้าหน้าที่เดินสำรวจที่ดินที่มีเอกสารสิทธิ์ให้ครบก่อน หลังจากนั้นจะเป็นการ

(เลขานุการสภาฯ) สำรวจที่ดินที่ไม่มีเอกสารสิทธิ์ ขั้นตอนในการเสียภาษีคือ อบต.จะมีหนังสือแบบฟอร์ม

 ของ อบต.ซึ่งจะกรอกข้อมูลเกี่ยวกับที่ดินที่ใช้ทำกินว่าอยู่ตรงไหน ที่ดินข้างเคียงใคร

มีพื้นที่กี่ไร ปลูกอะไรกรอกข้อมูลเสร็จก็ไปให้ผู้ใหญ่บ้านเซ็นต์รับรองเอกสารว่าเป็นบุคคลที่ใช้ที่ดินทำกินจริงๆ แล้วอบต.จะออกเอกสารให้และแจ้งให้ท่านมาชำระภาษี

**ที่ประชุม** ปรึกษาหารือกันพอสมควร

**ประธานสภาฯ** ขอเชิญผอ.กองช่าง ชี้แจงข้อราชการครับ

**นายอโนทัย ม่วงพุ่ม** ขอชี้แจงรายละเอียดโครงการด้านสาธารณูปโภค ม.1 - 11 เพื่อความชัดเจนและถูกต้องใน(ผอ.กองช่าง) การจัดทำร่างข้อบัญญัติฯ(รายละเอียดตามเอกสารที่แจกให้)

**ที่ประชุม** ปรึกษาหารือกันพอสมควร และผู้อำนวยการกองช่าง ได้ตอบข้อซักถามและชี้แจงเหตุผล

 ต่อที่ประชุมจนที่ประชุมเข้าใจ

**ประธานสภาฯ** สมาชิกฯท่านใดมีข้อสอบถามเพิ่มเติมไหมครับ

**นายสมพร ปานแดง** ขอเสนอต่อสภาฯ เพื่อพิจารณาแก้ไขปัญหาความเดือดร้อนของชาวบ้านดังนี้

(ส.อบต.ม.10) 1. การรณรงค์ที่จะนำขยะไปทิ้ง ขอให้เจ้าหน้าที่ที่เกี่ยวข้องแจ้งในที่ประชุมหมู่บ้านใน

เรื่องของการปิดศูนย์กำจัดขยะที่ปราณบุรีหรือเสนอวิธีลดขยะเพราะขยะเพิ่มขึ้นทำอย่างไรให้ขยะลดลง

2.ถนนในชุมชนที่ผู้จัดสรรรับเหมาไปทำหมู่บ้านในชุมชน ถนนจะไม่ได้มาตรฐานทำให้ถนน

ยุบตัวชำรุดทรุดโทรมการสัญจรไปมาไม่สะดวก ซึ่งก็ต้องเป็น อบต. ที่ต้องมาซ่อมแซมถนน

ขอให้ฝากให้กองช่างออกมาตรการเกี่ยวการสร้างบ้าน ขอให้ทำถนนในหมู่บ้านจัดสรรให้ได้มาตรฐานด้วยมีชาวบ้านร้องเรียนกันมากก็ฝากให้ผู้บริหารช่วยพิจารณาด้วย

3.รถยนต์ส่วนราชการผมอยากให้มีทุกกองของหน่วยงาน มีรถประจำตำแหน่งในหน้าที่ของแต่ละกองบางครั้งมีงานเร่งด่วนก็ไม่มีรถใช้งาน ผมก็เห็นด้วยในการซื้อรถเพิ่มเพื่อความสะดวกรวดเร็วในการทำงานและทันต่อเหตุการณ์ ตอนนี้ทุกกองมีรถแล้วคงเหลือแต่กองคลัง ขอเสนอให้ซื้อเพิ่มอีกหนึ่งคันเป็นรถประจำกองคลัง เพื่อความเหมาะสมกับเจ้าหน้าที่ในการทำงานลงพื้นที่ และที่สำคัญผมอยากเน้นเรื่องการทำความสะอาดและการบำรุงรักษารถยนต์ส่วนราชการให้ดีกว่านี้ เพื่อให้มีอายุการใช้งานที่ยาวนาน

**นายเมธา ศักดิ์เกิด** ขอชี้แจงเกี่ยวกับปัญหาความเดือนร้อนที่ คุณสมพร ปานแดง ส.อบต.ม.10 เสนอมา ดังนี้

(เลขานุการสภาฯ) การขออนุญาตก่อสร้างบ้านเป็นการยื่นแบบขออนุญาตทีละหลังสองหลังไม่เข้าข่ายบ้านจัดสรร ไม่ได้ขออนุญาตก่อสร้างหมู่บ้านจัดสรร ถ้าเป็นหมู่บ้านจัดสรรสามารถควบคุมได้ และในการทำถนนที่ไม่ได้มาตรฐานชาวบ้านไม่รู้ก็คิดว่าเป็นถนนของ อบต. ซึ่งเป็นปัญหาที่มีนานแล้วและต้องหาทางแก้ไขต่อไป ส่วนในเรื่องที่ขอให้ซื้อรถเพิ่มอีกหนึ่งคันเพื่อให้ทุกกองมีรถใช้นั้น คิดว่าการจัดซื้อรถยนต์ของกองสาธารณสุขฯ เพิ่มน่าจะเพียงพอต่อความต้องการแล้ว ก็จะแก้ปัญหาในเรื่องการใช้งานให้เกิดความเหมาะสม ส่วนในเรื่องความสะอาดผมก็คอยกำชับ

 คอยควบคุมการใช้งาน ซึ่งโดยปกติรถยนต์หนึ่งคันต้องมีคนขับประจำหนึ่งคน แต่ อบต.ไม่มี

 เพราะเป็นการประหยัดคนซึ่งคนหนึ่งก็ดูแลรถมากกว่าหนึ่งคัน

**ประธานสภาฯ** ท่านใดมีข้อราชการชี้แจงเพิ่มเติมไหมครับ

**นายเมธา ศักดิ์เกิด** เนื่องจากอบต.ได้รับมอบหมายภารกิจจากอำเภอฯ ในการจัดกิจกรรมจิตอาสาพระราชทาน (เลขานุการสภาฯ) เนื่องในวันเฉลิม พระชนมพรรษาพระบาทสมเด็จพระเจ้าอยู่หัว โดยกำหนดให้จัดกิจกรรม

 จิตอาสา “พัฒนาถนนเฉลิมพระเกียรติ” โดยการตัดหญ้า ปลูกต้นไม้ ใส่ปุ๋ยต้นไม้ และเก็บขยะ

สองข้างทางตั้งแต่สี่แยกประจวบฯ – ถึงสี่แยกวัดหนองปรือจึงขอความร่วมมือทุกท่านเข้าร่วมกิจกรรมดังกล่าวในวันที่ 23 กรกฎาคม 2563 เวลา 09.00 น. พร้อมกันบริเวณหน้าสำนักงานบังคับคดี และในวันที่ 24 กรกฎาคม 2563 เวลา 08.00 น. ขอเชิญร่วมพิธีเปิดการจัดกิจกรรมจิตอาสาตามแนวทางที่ศูนย์อำนวยการใหญ่จิตอาสาพระราชทานกำหนด บริเวณสี่แยกหนองเสือ โดยให้นำเครื่องตัดหญ้า จอบ เสียม และอุปกรณ์ในการทำความมาด้วย

**ที่ประชุม** รับทราบ

**ประธานสภาฯ** สมาชิกฯท่านใดข้อซักถามเพิ่มเติมหรือไม่

**ที่ประชุม** ปรึกษาหารือด้านบริการสาธารณะกันพอสมควร และเลขานุการสภาฯได้ตอบข้อซักถามและ

ชี้แจงเหตุผลต่อที่ประชุมจนที่ประชุมเข้าใจ

**ประธานสภาฯ** ในเมื่อที่ประชุมสภาฯไม่มีผู้ประสงค์ที่จะเสนอหรือสอบถามอีก ผมขอปิดการประชุมสภาฯ

สมัยวิสามัญ สมัยที่ ๒ ประจำปี 2563 และขอขอบคุณทุกท่านที่ได้สละเวลามาร่วมประชุม

 โดยพร้อมเพรียงกัน ขอขอบคุณครับ

**ปิดประชุม** เวลา 14.10 น.

(ลงชื่อ) …………………………………..…………….. ผู้จดรายงานการประชุม

 (นายเมธา ศักดิ์เกิด)

 เลขานุการสภาองค์การบริหารส่วนตำบลเกาะหลัก

**คณะกรรมการตรวจรายงานการประชุม** สภาองค์การบริหารส่วนตำบลเกาะหลัก ได้พิจารณาตรวจรายงาน

การประชุมแล้ว เมื่อวันที่ เดือน กรกฎาคม พ.ศ. ๒๕๖3 เห็นว่าถูกต้อง จึงลงลายมือชื่อไว้เป็นหลักฐาน

 (ลงชื่อ) น.ท. …………..............................………. ประธานกรรมการ

 (ไพศาล ประกอบพันธุ์)

 สมาชิกสภา อบต. หมู่ที่ ๕

 (ลงชื่อ) ………….....................................………. กรรมการ

 (นางสาวกัญจน์รศา เทศทอง)

 สมาชิกสภา อบต. หมู่ที่ ๑๐

 (ลงชื่อ) ……………….............................………. กรรมการและเลขานุการ

 (นางสาวจีราภรณ์ สระวัง)

 สมาชิกสภา อบต. หมู่ที่ ๒

……………………………………………………………………………………………………………………………………………………………….

 รายงานการประชุมสภาฯ สมัยวิสามัญ สมัยที่ ๒ ประจำปี 2563 ได้มีการรับรองรายงานการประชุม

 เมื่อวันที่ เดือน พ.ศ. 2563 จึงลงลายมือชื่อไว้เป็นหลักฐาน

(ลงชื่อ) …………..........................................……….

 (นายเกรียงไกร เรืองทิพย์)

 ประธานสภาองค์การบริหารส่วนตำบลเกาะหลัก